钦定古今图书集成/明伦汇编/官常典/第738卷 > 王晟
## 钦定古今图书集成/明伦汇编/官常典/第738卷 > 王晟

按《兖州府志》：“晟字景昭，郓城人。举正统丙辰进士，初
授刑部主事，升员外郎。英敏刚直，鞫狱平恕。秩满，升
浙江佥事，专理山场银课。时丽水、青田诸县山贼陈
鉴湖等哨聚劫掠，晟召募勇敢，杀贼数百人。已而贼
势复张，官兵不能支，晟遂被执，骂贼而死。事闻，遣官
谕祭，赠江西参议，官其一子。”